**РЕПУБЛИКА СРПСКА  
ОПШТИНА НОВО ГОРАЖДЕ  
ОПШТИНСКА УПРАВА  
Број: \_\_\_\_\_\_\_\_\_\_\_\_\_\_\_\_\_\_\_\_  
Датум: 18. децембар 2018. године**

На основу члана 6. Одлуке о стипендирању студената у општини Ново Горажде (Службени Гласник општине Ново Горажде број:15), начелнк општине Ново Горажде, расписује

**Јавни конкурс**

**за додјелу стипендија редовним студентима из буџета општине Ново Горажде за академску 2018/2019.годину**

**I**

Студентска стипендија представља вид, директне финансијске подршке од стране Општине Ново Горажде, обезбјеђене за студенте ради награђивања постигнутих резултата, постизања вишег просјека оцјена у току школовања, мотивисања за наставак образовања, те подршке школовању социјалним категоријама становништва.

Средства за стипендирање обезбјеђена су у буџету Општине Ново Горажде за 2019. годину. Стипендије се додјељују за академску 2018/2019. годину у износу од 1.000.00 КМ, а исплата ће се вршити у десет једнаких мјесечних рата.

Општина Ново Горажде расписује Јавни конкурс за додјелу 10 (десет) стипендијa редовним студентима који су уписали основне студије на високошколским установама у складу са одредбама Закона о високом образовању.

**II**

Услови за додјелу стипендија прописани су Одлуком о стипендирању студената у општини Ново Горажде („Службени гласник општине Ново Горажде“,број:15). Општина Ново Горажде додјељује стипендије студентима првог циклуса студија на високошколским установама.

Студентима првог циклуса на високошколским установама, општина Ново Горажде додјељује двије врсте стипендија: а) без бодовања, студентима по основу успјеха и студентима из породица погинулих бораца, б) бодовањем, студентима по основу посебног и социјалног статуса.

а) стипендије које се додјељују без бодовања; ­

* студентима по основу успјеха током студирања или студентима по основу успјеха похађања средње школе­
* студентима из категорије дјеце погинулих бораца,

б) стипендије које се додјељују бодовањем; ­

* стипендије по основу посебног и социјалног статуса

Студенти по основу успјеха, чија је просјечна оцјена током студирања 8,0 и више, не бодују се, него право на стипендију остварују благовременим и уредним подношењем пријаве и потребне документације. Ранг­ листа о додјели стипендија се формира тако, што се студенти рангирају од највеће просјечне оцјене, према нижој.

Уколико постоје студенти са истим просјечним оцјенама, предност се даје прво оним који су уписали вишу годину студија, а затим студентима који студирају у Републици Српској.

Ученик генерације уписује се први на ранг­листу, а затим ученици чији је просјек оцјена у завршном разреду средње школе износио 4,50 и више.

Студенти из категорије дјеце погинулих бораца, не бодују се, него право на стипендију остварују благовременим и уредним подношењем пријаве и потребне документације.

Стипендије које се додјељују студентима по основу посебног и социјалног статуса, бодују се , на основу криртеријума прописаних Одлуком о стипендирању студената са подручја општине Ново Горажде („Службени гласник општине Ново Горажде“, број: 15).

**III**

**Општи услови за додјелу стипендија су сљедећи:**­

* да студент има пребавалиште на подручју општине Ново Горажде у непрекидном трајању од 2 (двије) године, рачунајући од дана подношења пријаве за учешће на Јавном конкурсу ;
* да студент уписује први пут годину студија за коју конкурише; ­
* да студент не прима стипендију из других јавних извора финансирања;
* да је редован студент првог циклуса додипломских студија;
* да је уписао завршну годину студија до напуњених 25 година живота, осим студената студија који трају 5 или 6 година, који уписују завршну годину студија до напуњених 27 година живота; ­
* да је завршни разред средње школе завршио са просјеком оцјене 4,50 и више; ­
* да није примио стипендију општине Ново Горажде за годину студија за коју конкурише, без обзира да ли се школује на истом или другом студијском програму истог факултета или су уписали други факултет.

Неиспуњавање једног од општих услова је елиминаторно, тако да се пријава у процесу селекције неће разматрати.

**IV**

**Потребна документација, као доказ о испуњености наведених општих и посебних услова:**

Као доказ о испуњености наведених општих и посебних услова, студенти уз попуњену пријаву прилажу сљедећа документа:

**Стипендије по основу успјеха током студирања ­**

* Попуњен образац пријаве; ­
* Увјерење o кретању; ­
* Увјерење (потврду) да је први пут уписао академску 2018/19 годину као редован студент; ­
* Потврду о просјеку оцјена из претходне године студија
* ­Изјаву да студент није корисник стипендије из других извора;
* Копију личне карте;
* Копију картице пословне банке са назначеним бројем рачуна.
* **Стипендирање по основу успјеха у средњој школи ­**
* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску 2018/19 годину као редован студент; ­
* Ученик генерације средње школе прилаже диплому;
* Потврда о проскејку оцјена из средње школе или овјерене копије свједочанства;
* Изјаву да студент није корисник стипендије из других извора;
* Копију личне карте;
* Копију картице пословне банке са назначеним бројем рачуна.

**Студенти из категорије дјеце погинулих бораца**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску 2018/19 годину као редован студент;
* ­Рјешење о утврђивању статуса породице погинулих и несталих бораца ВРС; ­
* Изјаву да студент није корисник стипендије из других извора;
* Копију личне карте;
* Копију картице пословне банке са назначеним бројем рачуна.

**Стипендије по основу посебног и социјалног статуса ­**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску 2018/19 годину као редован студент; ­
* Потврду о просјеку оцјена из претходне године студија или свједочанства из средње школе;
* ­ Изјаву о заједничком домаћинству (овјерена кућна листа) ;
* ­Увјерење,
* Завода за запошљавање РС­ Биро Ново Горажде за незапослене чланове домаћинства;
* Потврду о висини примања за чланове домаћинства ( потврда о висини плате, чек од пензије или друго) ; ­
* Увјерење о уписаној академској 2018/2019 за студенте, чланове домаћинства;
* Увјерење о кориштењу социјалне помоћи ЈУ Центар за социјални рад; ­
* Увјерење да је дијете без родитељског старања ЈУ Центар за социјални рад;
* Рјешење о утврђивању статуса породице погинулих и несталих бораца ВРС;
* Рјешење о категоризацији инвалидности РВИ ВРС;
* ­Рјешење о категоризацији демобилисаних бораца ВРС;
* ­Рјешење о одликовању борца ВРС; ­
* Рјешење о тјелесном инвалидитету судента;
* ­Изјаву да студент није корисник стипендије из других извора;
* ­Доказ о освојеним наградама у Организацији Педагошког завода РС;
* Копију личне карте;
* Копију картице пословне банке са назначеним бројем рачуна.

Сву потребну документацију приложити у оригиналу или овјереној фотокопији. Од ставке 1 до 3 студентима се могу додјелити бодови за једног родитеља по једном основу.

**V**

Студенти по основу посебног и социјалног статуса из других категорија бодују се на сљедећи начин:

1. Студентима, чији су родитељи из категорије ратних војних инвалида додјељује се:

од I -IV категорије........................................................................15(петнаест) бодова,

од V- до VI категорије.....................................................................10(десет ) бодова,

од VI- до VIII категорије.......................................................................5(пет) бодова,

од VIII до Х категорије...............................................................................3(три) бода;

1. Студентима, чији су родитељи из категорије демобилисаних бораца додјељује се:

од I – II категорије ..................................................................................5(пет) бодова,

од III – IV категорије ...........................................................................4(четири) бода,

V категорије.................................................................................................3(три) бода,

VI категорије...............................................................................................2(два) бода,

VII категорије............................................................................................1(један) бод;

1. Студентима, чији су родитељи из категорије одликованих борца Војске РС додјељује се..........................................................................................7(седам)бодова;
2. Студентима без родитељског старања додјељује се .....................10(десет)бодова;
3. Студентима без једног родитеља додјељује се......................15(петнаест) бодова;
4. Студентима по основу незапослености за сваког радно способног незапосленог члана породице додјељује се по ............................................................5 (пет) бодова;
5. Студенти по основу личне инвалидности добијају по..................10 (десет) бодова;
6. Студентима,чија примања по члану домаћинства не прелазе доле наведени износ, додјељује се:

* до 100.00КМ........................................................................................7(седам) бодова,
* до 200,00КМ.............................................................................................5(пет) бодова,
* до 300,00КМ................................................................................................3(три) бода,

1. Студенти по основу освојених награда на такмичењима у Организацији Педагошког завода РС додјељује се:

* За I освојено мјесто..............................................................................5 (пет) бодова,
* За II освојено мјесто.............................................................................3 (три) бодова,
* За III освојено мјесто ..............................................................................1 (један)бод,

1. Студентима за сваку годину студија додјељује се за:

* Прву годину студија..............................................................................1 (један) бод,
* Другу годину студија…............................................................................3(три)бода,
* Трећу годину студија........................................................................6 (шест) бодова,
* Четврту годину студија....................................................................9(девет) бодова,
* Пету годину студија.................................................................12 (дванаест) бодова,
* Шесту годину студија...............................................................15(петнаест) бодова,

11.Студенти по основу чланова домаћинства добијају 1 (један) бод за чланове домаћинства који похађају основну и средњу школу, а 3 (три) бода за чланове домаћинства који су студенти.

1. Студенти по основу успјеха добијају бодове, на тај начин, што се просјечна оцјена у претходном школовању помножи са којефицијентом 2, а студентима који су уписали прву годину студија просјечна оцјена у средњој школи се помножи са коефицијентом 3.

Од ставке 1. до 3. студентима се могу додјелити бодови по једном основу.

На бази критерија и начина бодовања наведеног у Одлуци за додјелу стипендија редовним студентима из буџета општине Ново Горажде формираће се ранг-листа корисника стипендија. Начелник општине Ново Горажде ће на основу ранг-листе донијети одлуку о стипендирању студената заакадемску 2018/2019. годину.

**VI**

Међусобни односи, права и обавезе између Општине и корисника стипендија уредиће се уговором, закљученим у складу са Законом и овом Одлуком.

Уговор о додјели стипендије садржи:

* Назив и податке о уговореним странама,
* Детаљну разраду права и обавеза даваоца и корисника стипендије,
* Висину, начин и динамику исплате, те временски период за који је стипендија додјељна,
* Остала права и обавезе уговорених страна.

**VII**

Рок за подношење пријава на Конкурс за додјелу стипендија редовним студентима из буџета општине Ново Горажде за академску 2018/2019. годину је 15 дана од дана објављивања Јавног конкурса.

**VIII**

Пријаве се могу слати поштом на адресу: Општина Ново Горажде, Божидара Горажданина 64, 73110 Ново Горажде, Комисија за додјелу стипендија, са назнаком „ не отварати “ или предати непосредно на писарници Општине Ново Горажде. Непотпуне и неблаговремене пријаве неће се узимати у разматрање.

**IX**

Конкурс је објављен на огласним таблама општине Ново Горажде, интернет страници Општине Ново Горажде.

**НАЧЕЛНИК ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Мила Петковић**